
	«Εσύ ο Αφρός, Εγώ η Ακτή…»
«Για μια αγκαλιά γίνονται όλα»

της Λουκίας Χαραλάμπους Σταυρινού

στο Σπίτι της Κύπρου

Το Σπίτι της Κύπρου και οι Εκδόσεις Συμεών διοργανώνουν την Τετάρτη 3 Μαΐου 2023 και ώρα 19.00, στο Σπίτι της Κύπρου (Ξενοφώντος 2Α Σύνταγμα) την παρουσίαση των βιβλίων της Λουκία Χαραλάμπους Σταυρινού, «Εσύ ο Αφρός, Εγώ η Ακτή…» και «Για μια αγκαλιά γίνονται όλα». 
Για το βιβλίο θα μιλήσουν ο κ. Ανδρέας Καπανδρέου, συγγραφέας, βιβλιοθηκονόμος στο Πανεπιστήμιο Κύπρου και ο κ. Αντώνης Μπαλασόπουλος, Αναπληρωτής Καθηγητής Συγκριτικής Λογοτεχνίας, Τμήμα Αγγλικών Σπουδών, Πανεπιστήμιο Κύπρου.
Η ποιητική συλλογή, «Εσύ ο Αφρός, Εγώ η Ακτή…», περιέχει 24 ποιήματα ανυπότακτα σε στιχουργικές νόρμες και 16 ποιήματα διανθισμένα με συνήχηση. Ερωτισμός και μυστηριακή ατμόσφαιρα είναι διάχυτα και διαποτίζουν το έργο με λυρισμό.

Το βιβλίο, «Για μια αγκαλιά γίνονται όλα», περιέχει 14 διηγήματα, 14 διαφορετικές ιστορίες ανθρώπων που καταπονήθηκαν, στερήθηκαν τη στοργή και ταλαιπωρήθηκαν στις αναζητήσεις τους επειδή ήταν διαφορετικοί. Περιγράφει ανθρώπους άστοργους και ταλαιπωρημένους. Όμως πάντα υπάρχει το αντίδοτο. Είναι η αγκαλιά, αυτή επουλώνει τα τραύματα και θεραπεύει αθόρυβα, χωρίς αδολεσχία.

---------------------------------------------------------------

Η Λουκία Χαραλάμπους Σταυρινού γεννήθηκε στην Κύπρο. Σπούδασε σε Κύπρο και Ελλάδα τουριστικές και γραμματειακές σπουδές. Είναι μέλος της Ένωσης Λογοτεχνών Κύπρου και του Ελληνικού Πολιτιστικού Ομίλου Κυπρίων Ελλάδος (Ε.Π.Ο.Κ.).  

Η εκδήλωση πραγματοποιείται  με τη στήριξη του Υφυπουργείου Πολιτισμού Κύπρου.
Σύνδεσμος παρακολούθησης:

https://diavlos.grnet.gr/room/1607?eventid=14219

